අද දිනයේ සුනාමි පෙරහුරුවක් පැවැත්වීමට නියමිතව තිබුණද එය මීට පෙර අවලංගු කර තිබූ බව බේරුවල පොලිස් ස්ථානාධිපතිවරයා සඳහන් කළා.කෙසේ වෙතත් සුනාමි අවදානමක් පිළිබඳව දැනුම්දීමත් සමඟ බේරුවල ධීවර වරායේ ධීවරයින් මෙන්ම වෙරළාසන්න ප්‍රදේශයේ සිටින ජනතාව කළබලට පත්වූ බවයි හිරු වාර්තාකරුවන් සඳහන් කළේ.පසුව එම ස්ථානයට පැමිණි කළුතර දිස්ත්‍රික් ආපදා කළමනාකරණ මධ්‍යස්ථානයේ සහකාර අධ්‍යක්ෂ කර්නල් ප්‍රදීප් මාපලගම ද එහි සිටි ජනතාවට දැනුම් දුන්නේ කළබල නොවන ලෙසයි.කෙසේ වෙතත් කාලගුණ විද්‍යා දෙපාර්තමේන්තුව විසින් ආපදා සහන සේවා මධස්ථානයේ මුද්‍රාව යටතේ මෙම දැනුම්දීම පළමුව අදාළ දිස්ත්‍රික් කාර්යාලය වෙත යොමුකර තිබුණේ ටෙස්ට් යන වදන පේලි කිහිපයක් සටහන් කරමින්.